Trelis/gawiki huggingface dataset:
Dj R'AN. DJ Francach is ea Dj R'AN (reggaeton, urban music, R&amp;B).
Diwan. Gluaiseacht scolaíochta sa Bhriotáin is iad na scoileanna Diwan.
Macasamhail Ghaeloideachais atá iontu, .i. go múintear trí mheán teanga dhúchais na tíre, bíodh is nach í teanga mhóramh na ndaltaí í. Sa chás seo, sí an Bhriotáinis teanga na scoileanna.
Ikastola. Gluaiseacht scolaíochta i dTír na mBascach is iad na hIkastolak. 
Macasamhail Ghaeloideachais atá iontu, .i. go múintear trí mheán teanga dhúchais na tíre, bíodh is nach í teanga mhóramh na ndaltaí í. Sa chás seo, sí an Bhascais teanga na scoileanna.
Clarence (sraith theilifíse 2014). Is é Clarence an tsraith bheoite Mheiriceánach. Baineann sé le gnáthshaol Clarence Wendle, agus leis an gcaoi a réitíonn sé fadhbanna. Craoladh an chéad eipeasóid ar 14 Aibreán 2014 ar ghréasán Cartoon Network. Ó shin i leith, craoladh os cionn 130 eipeasóid go dtí gur chríochnaigh sé an 24 Meitheamh 2018.
Craoladh an tsraith in Éirinn den chéad uair ar an 17 Meán Fómhair 2019 sa chainéal teilifíse Cúla 4.
Plota.
Is buachaill neamhurchóideach é Clarence atá lán fuinnimh. Ní cheapann Clarence go bhfuil dochar in aon duine ná in aon ní. Mhairfeadh sé ag spraoi lena chairde agus ní bhíonn drochghiúmar riamh air.
Stair.
D'ordaigh Cartoon Network 12 eipeasóid de 15 nóiméad den tsraith "Clarence". Deir Skyler Page, cruthaitheoir an chláir, gur thóg sé inspioráid óna óige chun an tsraith a dhéanamh. Craoladh an chéad eipeasóid ar an 14 Aibreán, 2014.
Ar 7 Iúil, 2015, rinneadh an tsraith a athnuachan don dara séasúr, ar dtús, 26 eipeasóid. Dúirt Spencer Rothbell ar a chuntas Twitter gur chuir Cartoon Network an tsraith ar ceal ar 4 Aibreán, 2017. Tháinig deireadh leis an tsraith ar 24 Meitheamh, 2018.
Liosta eipeasóidí Clarence (sraith theilifíse 2014). Is clár teilifís beoite é Clarence, atá ag craoladh ar Cartoon Network ó 14 Aibreán 2014 go dtí 24 Meitheamh 2018. Tá 130 eipeasóid de chuid Clarence.
An Tom Gearrtha. Baile beag i gContae Chill Dara is ea An Tom Gearrtha ("Cutbush" as Béarla). Tá An Currach cóngarach don bhaile agus níl sé rófhada ó Chill Chuillinn, Cill Dara agus an Droichead Nua chomh maith. Bhí 342 daoine ina gcónaí ann sa bhliain 2016. Is í CLG Crochta na Gréine club peile an cheantair agus imríonn club sacair Bush Celtic sa Tom Gearrtha féin.
Máel Ruain. Thóg Naomh Máel Ruain (bás 792) mainistir i dTamhlacht, Contae Bhaile Átha Cliath, go déanach san 8ú aois, sa bhliain 769AD.
Daichi Sugimoto. Is imreoir sacair é Daichi Sugimoto (杉本 大地, "Sugimoto Daichi" r.15 Iúil 1993 i Kanagawa, An tSeapáin). Imríonn sé faoi láthair le . Ghlac sé páirt in Kyoto Sanga FC U18 nuair a bhí sé ina dhalta scoile.
Bretha Crólige. Téacs dlí i seanchas ársa na hÉireann is ea Breitheanna Cróluí (Sean-Ghaeilge Bretha Crólige), a bhaineann le cúiteamh le haghaidh doirteadh fola. Creidtear gur scríobhadh an cneasaí "Dían Cécht" na Túatha Dé Danann é, caomhnaithe sa saothar, an Seanchas Mór.
Achoimre.
Leagann an "Bretha Crólige" amach na cúitimh ba ghá a íoc, de réir aicme shóisialta, i gcomhair doirteadh fola, ag díriú airde ar an difríocht idir uaisle ("grád flatha"), shaoir ("grád féne") agus dhaoir ("sen-chléithe") unterschieden.
Ba í an cumhal an t-aonad airgeadra a d'úsáidtí, bonn ríofa coiteann i ré na gCeilteach – le haghaidh cánacha, pionóis agus eile. Má doirteadh mar sin fuil an duine, ba gha a íoc do;
Cuireadh draoithe, filí agus aos dána san áireamh scaití leis na huaisle, uaireanta éinne leis na saoir.
Dá ndoirtfeadh fuil mhná, thugtaí cúiteamh di de réir aicme a fir chéile, seachas mar shampla gialla, coirpigh, striapacha, fuaidirí, gealta, conriochta(!) agus „scharfzüngige Jungfrauen“.
Maton. Is comhlacht déanta uirlisí ceoil é Maton as an Astráil a bhunaigh Bill May agus a dheartháir Reg in 1946. Tháinig an t-ainm "Maton" ón dá fhocal 'May' (sloinne Bill May) agus 'tone' agus fuaimnítear mar /ˈmeɪˌtən/ é. Ar na táirgí atá á ndéanamh ag Maton sa lá atá inniu ann tá giotáir acústacha agus leictreacha, ucailéilí agus glacairí giotáir.
Manic Street Preachers. Is banna rac-cheoil Breatnach é Manic Street Preachers. Is iad James Dean Bradfield, Nicky Wire agus Sean Moore baill an ghrúpa.
CLG Baile Buadáin Naomh Éanna. Bunaíodh CLG Baile Buadáin Naomh Éanna (Béarla: "Ballyboden St. Enda's GAA") sa bhliain 1969. Tá an club lonnaithe i mBaile Buadáin i gContae Átha Cliath.
Claribel Alegría. File, aisteoir, úrscéalaí, agus iriseoir Nicearaguach-Salvadórach ab ea Clara Isabel Alegría Vides (Bealtaine 12, 1924 - Eanáir 25, 2018), d'úsáideadh sí an t-ainm cleite Claribel Alegría, a raibh tionchar mór uirthi ar litríocht chomhaimseartha Mheiriceá Láir. Bronnadh Duais Idirnáisiúnta Litríochta Neustadt 2006 uirthi. 
Beathaisnéis.
Rugadh Alegría in Estelí, Nicearagua, le hathair Nicaraguach, Daniel Alegría, agus máthair Salvadórach, Ana María Vides. Nuair a bhí Claribel naoi mí d'aois, cuireadh a hathair ar deoraíocht mar gheall ar a agóidíocht i gcoinne sáruithe ar chearta an duine a tharla le linn forghabhála na tíre ag na Stáit Aontaithe ; mar thoradh air sin, d'fhás Claribel aníos i Santa Ana, cathair in iarthar El Salvador, as ar tháinig a máthair. Mheas Claribel Alegría gur Nicearaguach-Salvadórach í féin. Cé go raibh sí ró-óg le bheith ag léamh nó ag scríobh, thosaigh sí ag cumadh filíochta ag aois a sé bliana d'aois agus dheachtaigh sí í dá máthair, a scríobhfadh síos iad. Luaigh Alegría “Cartas a un joven poeta ” cumtha agRainer Maria Rilke go seasta mar an spreagadh chun bheith ina file.
Briatharogham. I luathlitríocht na Gaeilge, nath meafarach dhá-fhoclach ("kenning") is ea Briatharogham (Meán-Ghaeilge Bríatharogam) a míníonn ainmneacha na litreacha Oghaim. Caomhnaítear trí liosta éagsúla a théann siar go dtí ré na Sean-Ghaeilge, mar a leanas:
Faightear an chéad dá cheann i ngach cóip den "Leabhar Oghaim" atá ar marthain, cé nach bhfaightear "Con Culainn" ach i lámhscríbhinní den 16ú agus 17ú haoiseanna. Déanann "Auraicept na n-Éces" tuairisc agus ciall ar Bhriatharogham "Morainn mac Moín".
Chreideadh scoláirí na meánaoise níos deireanaí gur ainmneacha crann ab ea na litreacha go léir, agus rinne siad iarracht na briatharoghaim a léirmhíniú dá réir sin. De réir scoláireacht nua-aimseartha, ámh níl ann ach ocht litir ainmnithe as crainn, agus go dtacaíonn na briatharoghaim féin an moladh seo.
Is iad a leanas na Briatharoghaim mar a d'eagraigh McManus (1988) iad (as Sean-Ghaeilge normalaithe):
Críth gablach. Is cnuasach dlíthe de chuid seanchas na hÉireann SeanGhaelaí is ea Ceannach Gabhlach (Sean-Ghaeilge Críth Gablach), scríofa ag tús an 8ú haoise. Is é b'fhéidir an tráchtas stádais is cáiliúla atá ann, agus cinnte an ceann is so-aimsithe — tá eagrán nua-aimseartha foilsithe ag an Institiúid Ard-Léinn Bhaile Átha Cliath. 
Leagtar amach i bhfoirm ceist-agus-freagra na haicmí shóisialta de phobal na hÉireann ársa, a chearta agus a dhualgais. Is soiléir é an t-ainm 'Ceannach Gabhlach' le taobh an seanrá dlí gurbh fhéidir cách a aicme a athrú (nó a cheannach), de réir an nath 'fearr fear a chineadh', ach amháin gur ghá dul ó ghabhal go gabhal.
Ina leagan idéal teoiriciúil, roinneadh an tsochaí ina seacht n-aicme, ó ríthe go daoir ó thosaigh an dlí de. Sonraíodh go cruinn "lóg n-enech", tomhas na dtithe, seilbh is lú an bó, cineál biadh, aoine, plean suíochán, conas ba ghá cliantacht a shocrú, srl. Is amhlaidh ámh nach úsáidfí a rialacha ar bhealach praiticiúil. Mar shampla, tá sonraí cliantachta ann fiú sin uaisle is airde, nach mbeadh riamh ina gcliaint. 
I dteannta leis an bpríomhthéacs, faightear dán sa lámhscríbhinn, díreach ag an deireadh, ach pléitear an chuid den tráchtas é.
Fáith. Is é fáith an leagan Sean-Ghaeilge le haghaidh fáithe agus fealsúna Ceilteacha ársa. Úsáidtear an focal "vates" as agus mar théarma teicniúil dóibh siúd, ón bhfréamh Phrótai-Cheiltise *"wātis".
Sanasaíocht.
Is é an téarma atá á phlé anseo, fáith, ná an focal Prótai-Ceiltise *"wātis", aitheanta ón Gréigis, Laidin agus dteangacha Ceilteacha níos deireanaí. Forbraíodh an focal *"wātis" diaidh ar ndiaidh go "fáith" as Meán-Ghaeilge, fáidh a Nua Ghaeilge. Is gaol é go hindíreach leis an bhfocal Breatnaise, "gwawd", adhmholadh.
Ba ghaol é an focal Laidine "vates" leis an gCeiltis, sin nó iasacht Ceiltise.
Cé gur tógadh ar iasacht an focal ó Laidin go Béarla, úsáidtear é de ghnáth sa teanga úd le taobh fáithe Ceilteach seachas Rómhánach.) Creidtear go forleathan go bhfuil gaoil ag "*wātis" i dteangacha Gearmánacha eile, san áireamh an focal Gotaise "wods", 'seilbh'.
Dá mba ghaoil seachas iasachtaí iad *"wātis" as Ceiltis, "vates" as Laidin, agus focail mar an gcéanna as teangacha Gearmánacha eile, b'fhéidir é mar sin go raibh siad fréamhaithe ón bhfocal Ind-Eorpaise "*(H)ueh₂t-i-" "fáidh".
Stair.
An Róimh ársa.
D'úsáideadh na scríbhneoirí is luaithe na Laidine an focal "vates" chun fáithe agus daoine feasa a chur in iúl. Ligeadh an focal i léig go dtí gur athmhúscail Virgil é. Dúirt Ovid gur "vates" as Eros ("Amores" 3.9) an ea é.
Sa Róimh págánach, bhíodh na "vates" ina gcónaí ar Chnoc na Vatacáine. Nuair a tháinig an pápacht ar ais go dtí an Róimh ó Avignon sa 14ú haois, bhí cónaí ar an bPápa sa Vatican as sin amach.
Sibhialtacht na gCeilteach.
De réir údair na Gréige Ársa, Strabo, Diodorus Siculus, agus Poseidonius, ar cheann de thrí aicme na sagartachta Ceiltí ab ea na "vates" (Gréigis οὐάτεις) priest, agus an dá eile ná na draoithe agus na baird. Ba fáithe iad na "vates", agus dheineadh siad íobairtí (ach go háirithe íobairtí daonna) faoi údarás draoi, de réir léirmhínithe Rómhánach agus Chríostaí.
Sa lá inniu.
Is iad na "Vates" (nó "Ovates") ar cheann de na trí ghrád den "Order of Bards, Ovates and Druids", ord nua-Dhraíochta lonnaithe i Sasana. 
Is é "ovate" an chéad ghrád sa Gorsedd na mBard nua-aimseartha sa Bhreatain Bheag. Ní cumann nua-Dhraíochta é an Gorsedd, ach tá béim aige ar chultúr agus ealaíon na Breataine Bige. Tá a gcuid gnás agus cleachtas bunaithe ar athshamhluithe na Draíochta le hIolo Morganwg.
Bard. I saol meánaoiseach na nGael agus mBriotanach, seanchaí, file, cumadóir ceoil agus ginealaí gairmeach ab ea bard, fostaithe ag pátrún (amhail is rí nó uaisle), chun sinsir an phátrúin a chomóradh, agus gníomhartha an phátrúin a cheiliúradh.
Bunús.
I saol meánaoiseach na nGael agus na mBreatnach, file gairme ab ea "bard" ("bardd" as Breatnais), fostaithe ag a mháistir chun adhmholtaí a chumadh. File d'aicme áirithe níos lú ab ea an bard i dtosach, contrasting with na haicmí is airde anáil is "filid". Chanadh na baird amhráin ag ceiliúradh gníomhartha crógachta na laochra, chomh maith le ginealaigh agus startha na gclann desna haicmí ceannais Ceilteacha. Munar íoc a mháistir an tuarastal ceart, chumfadh an bard aoir ina choinne (c.f. glámh dícheann).
I saol na ndreamanna Ind-Europacha, bhíodh i ról an bhaird i measc eile an "skald", "rhapsode", oirfideach agus "scop". Tá aos oidhreachta don fhile gairmiúil Prótai-Ind-Eorpach athchruthaithe le fianaise ó ról an fhile in Éirinn na meánaoise agus an Ind ársa ach go háirithe.
Ó thús, ní choinnítí na dreamanna Ceilteacha taifeadaí scríofa dá startha. Ina ionad sin, chuirtí an béaloideas de ghlanmheabhair agus sheachadadh é ó ghlúin go glúin ag na baird agus na "filid". Chun cuidiú leis an bhfoghlaim seo, chumadh na baird le meadaracht, rím agus seifteanna fileata struchtúrtha eile.
Ar cheann desna baird is cáiliúla i miotaseolaíocht na nGael ab ea Amergin Glúingel, ní amháin bard, ach fosta draoi agus "breithem" an Chlann Mhíle.
Le meath an bhard mar ghairm bheo sa ré nua-aimseartha, fuair an focal "bard" ciall chineálach d'údar nó oirfideach, go háirithe dá mbeadh cáil aige nó aici siúd. Mar shampla, bíonn aithne ar William Shakespeare agus Rabindranath Tagore mar "the Bard of Avon" (go minic ach amháin "the Bard") agus "the Bard of Bengal" faoi seach.
Baird.
Tugadh an teideal 'An Bard' d'fhilí éagsúla le linn ré an Rómánsachas:
Mar thoradh nósanna Rómánsachais, tháinig smaoineamh an bhaird mar shagart nó draoi sa genre fantaisíochta isteach san 1960í go 1980í, mar shampla:
maraon le físchluichí fantaisíochta amhail is "The Bard's Tale" (1985).
Songs and Music from &quot;She's the One&quot;. Is albam ón bhanna Tom Petty and the Heartbreakers é Songs and Music from "She's the One", a eisíodh ar an 6 Lúnasa 1996.
Traicliosta.
Gach amhrán le Tom Petty (ach amháin iad le nótaí).
Echo (albam). Is albam ón bhanna Tom Petty and the Heartbreakers é Echo, a eisíodh ar an 13 Aibreán 1999.
Traicliosta.
Gach amhrán le Tom Petty (ach amháin iad le nótaí).
Eamhain Abhlach. I Miotaseolaíocht na nGael, oileán miotasach parthais ab ea Eamhain Abhlach (Sean-Ghaeilge Emain nó Emne Ablach). Meastar go minic gurbh fhlaitheas dhia na mara Manannán mac Lir é. Samhlaítear é nó le hOileán Mhanainn nó le hEilean Arainn.
De réir an dáin mheánaoisigh "Baile Suthain Sith Eamhna", tógadh an dia Lugh in Eamhain Abhlach. I ndán eile den 14ú haois, deirtear go bhfuil Eamhain Abhlach lán d'ealaí agus de chrainn iúir.
Sanasaíocht.
Ní soiléir é sanasaíocht an fhocail "Emain/Emne" sa chás seo. Is féidir é a chur i gcomórtas le rí-chathair na nUladh, "Emain Macha", ach anseo is 'cúpla' é brí le hEmain. Thug Ptolemy "Isamnion" ar an gcathair ina Geografia den 2ú haois AD, a d'aistrigh an Ceiltíoch Heinrich Wagner mar "séard atá ag bogadh go tapaidh dá thoil féin, an sruth", fréamhaithe ón bPrótai-Ind-Eorpais "*eis-", "bog go gasta". 
Is níos léire é "Ablach", abhlach / úllach, aball / abhaill, ubull / úll, srl.
Alltar. I miotaseolaíocht na gCeilteach, ríocht na ndéithe is ea an tAlltar, agus b'fhéidir fosta na marbh.
Deirtear de ghnáth gur ríocht osnádúrtha é an t-alltar, áit le óige suthain, áilleacht, dea-tsláinte, fairsingeacht agus áthas. Creidtear scaití " to exist" taobh leis an domhain daonna, suite thar an imeall. De ghnáth dobhainte, bhrúfadh sé ó an go ham san domhan daonna isteach, curtha in iúl le tarluithe amhail is "Féth fíada" (ceo draíochta), athruithe tobanna ar an aimsir, nó teacht neach diaga nó ainmhí neamhghnácha. Tugann laochra éagsúla miotasacha cuairt air, de thaisme, sin nó tar éis cuireadh a bheith tugtha dóibh ag áitritheoir, ag tairiscint úll nó Craobh Airgid nó ceirtlín snátha le leanúint á scaoileadhscaoileadh1. Sroicheann siad é trí thuamaí nó uaimheanna, nó faoi thoinn nó trasna na mara thiar. 
De ghnáth, glaoitear "Annwn" ar an alltar i Miotaseolaíocht na mBreathnach agus "Avalon" in "Arthurian legend". I Miotaseolaíocht na nGael, tá roinnt ainmneacha air, san áireamh, "Tír na nÓg, Magh Meall" agus "Eamhain Abhlach". Faightear fosta sa miotais Ghaelacha "Tech Duinn", áit a théann anamacha na marbh ar a slí go dtí an t-alltar.
Miotaseolaíocht na nGael.
Is amhlaidh go bhfuil an t-Alltar i Miotaseolaíocht na nGael mar a chéile leis an Elysium i Miotaseolaíocht na Gréige, agus d'fhéadfadh é go bhfuil chomhbhunús ársa acu i reiligiún Prótai-Ind-Eorpach. " 
Tugtar ainmneacha éagsúla ar an Alltar agus áiteanna laistigh de, san áireamh "Tír nAill" (Tír Eile), Tír na Tairngreachta, Tír na nÓg, Tír fo Thoinn, Tír na mBeo, Magh Meall, Magh Fhinnairgid, Magh Airgidnéal, Magh Ioldathach, Magh Chiúin, agus Eamhain Abhlach.
Tá cónaí san Alltar ar déithe na nGael, na Tuatha Dé Danann, i dteannta le roinnt laochra agus sinsear. Téitear isteach ann trí tuama ársa darbh ainm sidhe, amhail is Brú na Bóinne agus Cnoc Meadha. De réir na miotas, chúlaigh na Tuatha Dé isteach sna "sídhe" tar éis do chloígh na Gaeil iad, agus dá bharr glaodh an tAos Sí nó Daoine Sí orthu.
Sa miotas agus béaloideas fosta Gealach, is amanna tairseachúla iad féilte na Samhna agus na Bealtaine, nuair is é is dóichí é gur féidir teagmháil a dhéanamh leis an Alltar. I measc laochra miotasacha a thug cuairt ar air, tá Cú Chulainn, Fionn agus Bran. Go deimhin, 'sis tábhachtaí iad b'fhéidir na scéalta Iomramha ó thaobh de thurais thurais dtí an tAlltar.
Foinse údaráis an ea an tAlltar. Sa scéal "Baile in Scáil", tugann Conn Céadchathach cuairt ar theach an Alltair, áit a thugann Lugh dlisteanacht dá ríogacht agus dó siúd dá chomharbaí.
Sna miotais Ghaelacha, tá ríocht osnádúrtha eile darb ainm Teach Doinn. Creideadh go ndeachaigh anamacha na marbh ann, chun cónaí ann go síoraí, sin nó fanacht ann ar feadh tréimhse sula rachaidís go dtí an t-Alltar, nó sula bheith athionchollaithe. Chreidtí in Éirinn go ndeachaigh anamacha na marbh siar thar lear i dtreo luí na gréine. Taobh siar dusta an ea an t-oileán phantom, Uí Bhreasail.
Feeder. Is banna rac-cheoil Breatnach é Feeder.
The Last DJ. Is albam ón bhanna Tom Petty and the Heartbreakers é The Last DJ, a eisíodh ar an 8 Deireadh Fómhair 2002.
Traicliosta.
Gach amhrán le Tom Petty (ach amháin iad le nótaí).
Mojo (albam). Is albam ón bhanna Tom Petty and the Heartbreakers é Mojo, a eisíodh ar an 15 Meitheamh 2010.
Traicliosta.
Gach amhrán le Tom Petty (ach amháin iad le nótaí).
Hypnotic Eye. Is albam ón bhanna Tom Petty and the Heartbreakers é Hypnotic Eye, a eisíodh ar an 29 Iúil 2014.
Traicliosta.
Gach amhrán le Tom Petty, ach "Fault Lines" (Petty agus Mike Campbell).
Full Moon Fever. Is albam ón bhanna Tom Petty é Full Moon Fever, a eisíodh ar an 24 Aibreán 1989.
Traicliosta.
Gach amhrán le Tom Petty agus Jeff Lynne (ach amháin iad le nótaí).
Wildflowers. Is albam ón bhanna Tom Petty é Wildflowers, a eisíodh ar an 1 Samhain 1994.
Traicliosta.
Gach amhrán le Tom Petty (ach amháin iad le nótaí).
Highway Companion. Is albam ón bhanna Tom Petty é Highway Companion, a eisíodh ar an 25 Iúil 2006.
Traicliosta.
Gach amhrán le Tom Petty.
Henrik Petersson. Tá Henrik Petersson, a rugadh in Uppsala, sa Shualainn, ar 6 aibreáin 1973, mar mhatamaiticeoir, léachtóir le matamaitic agus scríbhneoir Sualannach. Tá Petersson ina ollamh comhlach sa choláiste polaiteicnice Chalmers, agus feidhmíonn sé mar léachtóir le matamaitic sa scoil Hvitfeldtska i nGöteborg. Múineann Petersson ranganna bunaithe ar fhadhbanna matamaitice don ardchúrsa matamaitice sa scoil Hvitfeldtska agus bunaithe ar an matamaitic chlasaiceach. I gcomhthráth leis a mhúinteoireacht, bainistíonn sé ardán do mhic léinn atá suim acu sa mhatamaitic. Tá an suíomh gréasáin sin maoinithe ag an bhfondúireacht Solstickan. 
Beathaisnéis.
Fuair Petersson a dhochtúireacht sa mhatamaitic i 2001. Sa bhliain 2007, thosaigh sé ag múineadh sa mheánscoil.
Idir 2005 agus 2008, d’fhoilsigh sé dhá phíosa téacs déag a bhaineann le réimsí eolaíochta difriúla. Baineann a thaighde go háirithe le chórais dinimiciúla líneacha agus an theoiric bhainteach le fheidhmiú teoirice na bhfeidhmeanna sin. 
Den chuid is mó, tá cáil ag Phetersson de bharr a leabhair "Problemlösningens grunder", foilsithe i 2013, agus ag teacht óna mhúinteoireacht sa scoil Hvitfeldtska. 
I 2019, foilseoidh Petersson dhá leabhar atá ainmnithe "Avancera I" agus "Avancera II".
Eachtra imirceach Essex (2019). Fuarthas 39 duine marbh i leoraí i nGrays, Essex ar an 23 Deireadh Fómhair 2019. 31 fear agus ochtar ban as Vítneam, imircigh go léir, a bhí sa leoraí. I measc na mban agus na bhfear, bhí 10 déagóir, san áireamh beirt bhuachaillí 15 mbliana d'aois.
Na himeachtaí.
As Éirinn a tháinig an leoraí féin trí chalafort Caergybi [Holyhead]. Tháinig tiománaí an leoraí, Mo Robinson, fear 25 bliain d’aois, as Port an Dúnáin i gcontae Ard Mhacha.
Tháinig tréiléar an leoraí i dtír ar abhainn an Thames in Purfleet agus anall as Zeebrugge na Beilge. 
Bailíodh an tréiléar in Purfleet. D’fhág an leoraí agus an tréiléar cuisnithe ina raibh na daoine Purfleet ag cúig tar éis a haon maidin inné, 25 nóiméad nó mar sin sular thángthas ar na coirp in Waterglade Industrial Park i nGrays, Essex. Tháinig na seirbhísí otharchairr ar na coirp sa leoraí i bpáirc tionsclaíochta ag leathuair tar éis a haon san oíche.
Bhí an leoraí cláraithe sa Bhulgáir (cé nach raibh sé sa tír sin le roinnt blianta anuas) agus gur le bean as Éirinn é. Bhí greamán mór ar fhuinneog thosaigh an leoraí, ar de dhéanamh Scania é, a deir ‘Ireland, the ultimate dream’.
Easpa ocsaigíne ba chúis le bás na n-imirceach. Dúradh go mba brioscaí a bhí á n-iompar ag an leoraí. 
Cúrsaí airgeadais.
Bhí suas le €15,000 an duine íoctha ag na himircigh le lucht na comcheilge.  
Bhí muntir na n-imirceach i Vítneam fós ag aisíoc a gcuid fiacha sa bhliain 2021.
Fiosrúchán dúnmharaithe.
Cuirtear i leith roinnt fear a bheith páirteach i smuigleáil daoine. Ar 22 Eanáir 2021, phléadáil Maurice (Mo) Robinson, tiománaí an leoraí, as Craigavon, agus a shaoiste Rónán Hughes, 41 bliain, as Ard Mhacha agus as Tigh Thaláin i gContae Mhuineacháin, ciontach i ngáinneáil ar dhaoine, i sciúradh airgid agus i ndúnorgain. Gearradh téarma príosúin trí bliana déag agus ceithre mhí ar Robinson agus téarma 20 bliain ar Hughes.
Ciontaíodh Éamonn Harrison, 24 bliain, as Co an Dúin, agus Gheorghe Nica, 43 bliain, as Basildon, Essex, sna cúisimh chéanna. Téarma príosúin ocht mbliana déag a gearradh ar Harrison agus 27 bliain ar Nica, arbh é ceann feadhna na buíne comhcheilge é. 
Ba é Harrison a thug an leantóir go calafort Zeebrugge sa Bheilg sular seoladh ar aghaidh go Sasana ar bhád farantóireachta é. Eiseachadadh é in Eanáir 2020.
Ánradh. File nó bard na nGael den dara haicme ab ea "ánradh", ar an gcéad chéimíocht eile le hais an ollaimh.
Sanasaíocht.
Fréamhaithe ón tSean-Ghaeilge "ánrad" is ea an focal seo.
Cana. File nó bard na nGael den cheathrú haicme ab ea "cana", ar an gcéad chéimíocht eile le hais an chlí.
Sanasaíocht.
Fréamhaithe ón tSeanGhaeilge "cana" is ea an focal seo.
Clí. File nó bard na nGael den tríú haicme ab ea "clí", ar an gcéad chéimíocht eile le hais an ánraidh.
Sanasaíocht.
Fréamhaithe ón tSeanGhaeilge "clí" is ea an focal seo.
Tuath. I nÉirinn na nGael, bunaonad polaitiúil agus dlínsiúil as ea an túath. D'fhéadfaí "túath" a thabhairt ar an gcríoch nó ar an bpobal atá ina gcónaí inti.
Sanasaíocht.
D'fhéadfadh sé go dtagann an focal ón bPrótai-Ceiltis *"toutā" ("cine, tír dúchais"), a thagann ón bPrótai-Ind-Eorpais *"tewtéh₂" ("finíoch"). Faightear fréamh ghaolmhar i n-ainm dhia na nGallach, Toutatis.
Sa Nua-Ghaeilge, litrítear an focal gan an síneadh fada, "tuath", faoin tuath, muintir na tuaithe, ⁊rl; tuigtear fós an chiall stairiúil, ámh.
Struchtur sóisialta.
I nÉirinn ársa, bhíodh tuairim is 30 duine san áireamh i dteaghlach amháin. Achar le céad teaghlach ba ea "tríocha céad", 'sé sin tuairim is 3,000 duine. Roinnt tríocha céad chomhghuaillithe ba ea "túath", mar sin ní níos lú ná 6,000 duine. Is amhlaidh ámh gurb uimhir níos cruinne le haghaidh tuatha é ní níos lú ná 9,000 duine.
Aonad as féin ab ea gach "túath", le feidhmeannas, tionól, breithimh agus arm cosanta dá chuid féin aige. Nascadh na túatha le cruinne i gcónaidhmeanna cosanta. Bhí cliarlathas tuath ann, ag brath ar shuíomh tíreolaíochta agus gaol le rítheaghlach na háite. Pléadh eagrú na dtuath i nDlíthe na mBreithiúna, scríofa sa 7ú haois.
Athraíodh an seanchóras polaitiúil in Éirinn le linn agus tar éis Choncas na dTúdarach, curtha as áit de réir a chéile le córas barúntachta agus contaetha. De bharr easpa eolais, táthar i mearbhall anois i dtaca leis seanaonaid na gcríoch, go háirithe idir "trícha cét" agus "túatha". I roinnt cásanna, is amhlaidh gurb ionann iad, in eile, ní hiad.
Molann roinnt scoláirí gurb ionann an "túath" agus an paróiste mar atá inniu ann, ach molann eile gurb ionann é agus an bharúntacht. Braitheann sé seo ar an slí ar tugadh an dúiche isteach sa chóras chontaetha. Faoin gcóras Géilleadh agus Athbhronnadh, is sách mhaith é an t-ailíniú idir an "túath" agus an bharúntacht, ach i gcás choilíniú agus choigistiú talún, mar a tharla i gcúige Uladh, ní furasta é na bunteorainneacha a dhéanamh amach, nó fiú a athaimsiú.